4. За целите на спазването на задълженията си по член 3, параграф 8, буква а) държавите членки и Комисията могат да изискат от издателите на идентификатори, доставчиците на услуги във връзка с хранилищата на данни и доставчиците на средства срещу подправяне, включително, когато е приложимо, от техните подизпълнители да им предоставят документи, необходими за оценка на спазването на критериите, установени в параграф 2. Тези документи може да включват годишни декларации за съответствие с критериите за независимост, установени в параграф 2. Държавите членки и Комисията могат да изискват годишните декларации да включват пълен списък на услугите, предоставяни на тютюневата промишленост през последната календарна година, както и отделни декларации за финансова независимост от тютюневата промишленост, предоставени от всички членове на ръководството на независимия доставчик.
 5. Всяка промяна в свързаните с критериите в параграф 2 обстоятелства, която може да засегне независимостта на издателите на идентификатори, доставчиците на услуги във връзка с хранилищата на данни и доставчиците на средства срещу подправяне (включително, когато е приложимо, техните подизпълнители) и която е налице за две последователни календарни години, се съобщава незабавно на съответните държави членки и на Комисията.
 6. Когато от информацията, получена в съответствие с параграф 4, или от съобщението за промени, посочено в параграф 5, е видно, че доставчици на услуги във връзка с хранилищата на данни и доставчици на средства срещу подправяне (включително, когато е приложимо, техни подизпълнители) вече не отговарят на изискванията, определени в параграф 2, тогава в разумен срок и най-късно до края на календарната година, която е след календарната година, през която е получена информацията или съобщението за промените, държавите членки, а когато става въпрос за доставчика на вторичното хранилище на данни — Комисията, вземат всички мерки, за да гарантират спазването на критериите, установени в параграф 2.
 7. Издателите на идентификатори, доставчиците на услуги във връзка с хранилищата на данни и доставчиците на средства срещу подправяне информират незабавно съответните държави членки и Комисията за случаи на заплахи или други опити за упражняване на неправомерно влияние, които биха могли действително или потенциално да попречат на тяхната независимост.
 8. Публичните органи или предприятия, чиято дейност се урежда от публичното право, заедно с техните подизпълнители се считат за независими от тютюневата промишленост.
 9. Процедурите, уреждащи въпроса за определянето на издателите на идентификатори, доставчиците на услуги във връзка с хранилищата на данни и доставчиците на средства срещу подправяне и наблюдението на спазването от тяхна страна на критериите за независимост, установени в параграф 2, подлежат на периодично преразглеждане от Комисията с оглед на оценяването на тяхното съответствие с изискванията на член 15 от Директива 2014/40/ЕС и настоящия регламент. Заключенията от преразглеждането се публикуват и представляват част от доклада за прилагането на Директива 2014/40/ЕС, предвиден в член 28 от същата директива.
 Член 36
 Сигурност и оперативна съвместимост на съобщенията и на данните
 1. Обменът на всички електронни съобщения, предвидени съгласно настоящия регламент, се извършва посредством защитени средства за връзка. Приложимите протоколи за сигурност и правила за свързаност са основани на свободни от интелектуална собственост отворени стандарти. Те се създават от:
 а)
 издателя на идентификатори — за